stanford-oval/wikipedia huggingface dataset:
สำนักพยัคฆ์มังกร
ดูเพิ่ม

หวังเสียวหลง มังกรหนุ่มอหังการ เรื่องราวในขุมทรัพย์จ้าวสวรรค์ของหวังเสี่ยวหลังและเทพเพลิงเมฆา
หวังฟงเหลย อสูรคลั่งหมัดปีศาจ
หวังฟงเหลย2 อสูรคลั่งหมัดปีศาจ
เทพเพลิงเมฆา ภาค 1 ต้นกำเนิดของเทพเพลิงเมฆาและความบาดหมางกับพรรคเสียดฟ้า
เทพเพลิงเมฆา ภาค 2 ต้นเรื่องความบาดหมางของเทพเพลิงเมฆากับประมุขพรรคบัวขาวบูรพาไร้พ่าย
สือเฮยหลง ยอดพยัคฆ์ระฆังทอง
เฮ้งบ่อกี้ จอมยุทธ์พยัคฆ์หมัดเมา ต้นกำเนิดของใต้ฟ้าไร้พ่ายผู้หลักดันพลังยุทธ์ของเทพเพลิงเมฆาไปสู่ชั้นสูงสุด
เสียวเจี้ยนเซียน ราชันกระบี่ไร้พ่าย
ปะฉะดะ คนเหนือยุทธ
คิงส์ไนต์

วิดีโอเกม ค.ศ. 1986
| คิงส์ไนต์ |
| --- | --- |
งานศิลปะบรรจุภัณฑ์เวอร์ชันนินเท็นโดเอนเตอร์เทนเมนต์ซิสเตมของทวีปอเมริกาเหนือ
ผู้พัฒนา: สแควร์
ผู้จัดจำหน่าย: สแควร์
ออกแบบ: ฮิโรโนบุ ซากางูจิ
แต่งเพลง: โนบูโอะ อูเอมัตสึ
เครื่องเล่น: แฟมิคอม, เอ็มเอสเอกซ์, เอ็นอีซี พีซี-8801เอ็มเคII เอสอาร์, ชาร์ป เอกซ์1
วางจำหน่าย: แฟมิคอม ญี่ปุ่น: 18 กันยายน ค.ศ. 1986 อเมริกาเหนือ: ค.ศ. 1989 เอ็มเอสเอกซ์ ญี่ปุ่น: พฤศจิกายน ค.ศ. 1986 เอ็นอีซี พีซี-8801เอ็มเคII เอสอาร์ และชาร์ป เอกซ์1 (ในฐานะคิงส์ไนต์สเปเชียล) ญี่ปุ่น: มิถุนายน ค.ศ. 1987
แนว: เกมยิงเลื่อน
รูปแบบ: ผู้เล่นเดี่ยว
คิงส์ไนต์ (อังกฤษ: King's Knight) เป็นวิดีโอเกมแนวเกมยิงเลื่อนที่พัฒนาและเผยแพร่โดยบริษัทสแควร์สำหรับแฟมิคอมและเอ็มเอสเอกซ์ เกมดังกล่าววางจำหน่ายในประเทศญี่ปุ่นเมื่อวันที่ 18 กันยายน ค.ศ. 1986 และในทวีปอเมริกาเหนือเมื่อ ค.ศ. 1989 ต่อมา เกมนี้ได้รับการเผยแพร่อีกครั้งสำหรับกลุ่มเวอร์ชวลคอนโซลของเครื่องเล่นเกมวีในประเทศญี่ปุ่นเมื่อวันที่ 27 พฤศจิกายน ค.ศ. 2007 และในทวีปอเมริกาเหนือเมื่อวันที่ 24 มีนาคม ค.ศ. 2008 ตามมาด้วยการเปิดตัวสู่เวอร์ชวลคอนโซลในประเทศญี่ปุ่นเมื่อวันที่ 4 กุมภาพันธ์ ค.ศ. 2015 สำหรับนินเท็นโด ทรีดีเอส และ 6 กรกฎาคม ค.ศ. 2016 สำหรับวียู
เกมดังกล่าวกลายเป็นเกมแรกในทวีปอเมริกาเหนือของบริษัทสแควร์ภายใต้บริษัทสแควร์ซอฟต์ซึ่งเป็นบริษัทสาขาเรดมันด์ โดยหน้าจอไตเติลของการเปิดตัวเมื่อ ค.ศ. 1986 ได้ให้เครดิตเวิกส์สำหรับการเขียนโปรแกรม คิงส์ไนต์ได้รับการเปิดตัวคร้ังที่สองใน ค.ศ. 1987 สำหรับเอ็นอีซี พีซี-8801เอ็มเคII เอสอาร์ และชาร์ป เอกซ์1 เกมเวอร์ชันนี้มีชื่อใหม่คือคิงส์ไนต์สเปเชียลและวางจำหน่ายเฉพาะในประเทศญี่ปุ่นเท่านั้น นับเป็นเกมแรกที่ออกแบบโดยฮิโรโนบุ ซากางูจิ สำหรับแฟมิคอม ส่วนโนบูโอะ อูเอมัตสึ เป็นผู้ประพันธ์ดนตรีประกอบให้แก่คิงส์ไนต์ นับเป็นผลงานดนตรีประกอบวิดีโอเกมชิ้นที่สามของอูเอมัตสึ
โครงเรื่อง

คิงส์ไนต์เดินตามโครงเรื่องพื้นฐานที่คล้ายกับวิดีโอเกมเล่นตามบทบาทหลายเกมในยุคแฟมิคอม ซึ่งเจ้าหญิงแคลร์แห่งโอลเธียถูกลักพาตัวไปในอาณาจักรไอแซนเดอร์ และผู้เล่นจะต้องเลือกหนึ่งในสี่ตัวละครเอก (ได้แก่ อัศวินนักรบที่ชื่อ "เรย์ แจ็ก", พ่อมดที่ชื่อ "คาลิวา", สัตว์ประหลาดมหึมาที่ชื่อ "บารูซา" และเด็กหัวขโมยที่ชื่อ "โทบี") เพื่อฝึกและออกเดินทางเพื่อโจมตีปราสาทการ์กาตัว โดยกำจัดมังกรร้ายที่ชื่อทอลฟิดา รวมถึงช่วยชีวิตเจ้าหญิง
รูปแบบการเล่น

คิงส์ไนต์เป็นเกมยิงเลื่อนแนวตั้งที่มีเป้าหมายหลักคือการหลบหรือทำลายศัตรู และสิ่งกีดขวางบนหน้าจอทั้งหมด อย่างไรก็ตาม ไอเทมต่าง ๆ ช่วยเพิ่มความลึกซึ้งให้แก่เกม ซึ่งในฐานะตัวละครใดก็ตาม ผู้เล่นสามารถรวบรวมการเพิ่มพลังต่าง ๆ เพื่อเพิ่มเลเวลของตัวละคร (สูงสุดยี่สิบเลเวลต่อตัวละคร) ได้แก่: เพิ่มการกระโดดได้มากถึงเจ็ดเลเวล, เพิ่มความเร็วเจ็ดเลเวล, เพิ่มอาวุธสามเลเวล และเพิ่มโล่สามเลเวล นอกจากนี้ ยังมีไลฟ์อัป ซึ่งรวบรวมเพื่อเพิ่มมาตรชีวิตของตัวละคร และนอกจากนั้น ยังมีไลฟ์ดาวน์ที่ควรหลีกเลี่ยง ส่วนไอคอนบนหน้าจออื่น ๆ อาจส่งผลต่อด่านดังกล่าว เช่น ทางเข้า/ออกถ้ำที่ซ่อนอยู่ และ "ตัวเปิดเผยความลับ" ที่เผยให้เห็นหินที่ซ่อนอยู่ซึ่งขัดขวางการเดินไปข้างหน้า โดยในตอนท้าย มีชิ้นส่วนสี่ประเภทที่ต้องรวบรวมในแต่ละด่าน ซึ่งมีความสำคัญต่อการผ่านด่านสุดท้ายให้สำเร็จ ชิ้นส่วนเหล่านี้เป็นเพียงชิ้นส่วนเอ, บี, ซี และดี
แหล่งข้อมูลอื่น

เว็บไซต์ทางการ (ในภาษาญี่ปุ่น)
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน 
ผู้เล่นต่อสู้กับศัตรูในด่านแรกโดยใช้เรย์ แจ็ก
คริมินอล ไมน์ ทีมแกร่งเด็ดขั้วอาชญากรรม

| คริมินอล ไมน์ ทีมแกร่งเด็ดขั้วอาชญากรรม |
| --- | --- |
Criminal Minds title card
ประเภท: Mystery Drama Thriller
สร้างโดย: Jeff Davis
แสดงนำ: Mandy Patinkin Thomas Gibson Lola Glaudini Shemar Moore Matthew Gray Gubler A. J. Cook Kirsten Vangsness Paget Brewster Joe Mantegna Rachel Nichols Jeanne Tripplehorn Jennifer Love Hewitt
ประเทศแหล่งกำเนิด: สหรัฐอเมริกา
จำนวนฤดูกาล: 17
จำนวนตอน: 344 (รายชื่อตอน)
การผลิต
ความยาวตอน: ประมาณ 42 นาที
บริษัทผู้ผลิต: The Mark Gordon Company (2005–present) Touchstone Television (2005–2007) ABC Studios (2007–present) Paramount Television (2005–2006) CBS Paramount Television (2006–2009) CBS Television Studios (2009–present)
ออกอากาศ
เครือข่าย: ซีบีเอส
ออกอากาศ: 22 กันยายน 2548 – 19 กุมภาพันธ์ 2563
การแสดงที่เกี่ยวข้อง
คริมินอล ไมน์: ซัสเปค บีเฮย์เวอร์ (2011), คริมินอล ไมน์: บียอนด์ บอร์เดอร์ส (2016-2017)
คริมินอล ไมน์ ทีมแกร่งเด็ดขั้วอาชญากรรม (อังกฤษ: Criminal Minds) หรือ คริมินอลไมน์ อ่านเกมอาชญากร เป็นรายการซีรีส์ทางโทรทัศน์ของประเทศสหรัฐอเมริกาแนวการปฏิบัติงานโดยตำรวจ ออกฉายครั้งแรก 22 กันยายน พ.ศ. 2548 (ค.ศ. 2005) ทางสถานีโทรทัศน์ CBS ดำเนินเรื่องโดยมีกลุ่มตัวละครหลักเป็นสมาชิกของหน่วยวิเคราะห์พฤติกรรม (Behavioral analysis unit, BAU) ของเอฟบีไอ ซึ่งมีฐานปฏิบัติงานอยู่ที่ควอนติโก รัฐเวอร์จิเนีย ซีรีส์เรื่องนี้แตกต่างจากซีรีส์แนวเดียวกันอื่นๆ ตรงที่ให้ความสนใจกับตัวคนร้ายมากกว่าตัวอาชญากรรมและรูปคดี อำนวยการสร้างโดย The Mark Gordon Company ร่วมกับ CBS Television Studios และ ABC Studios
ฤดูกาล

| ฤดูกาล | ฤดูกาล | จำนวนตอน | การออกอากาศ> ออกอากาศตอนแรก | การออกอากาศ> ออกอากาศตอนสุดท้าย |
| --- | --- | --- | --- | --- |
|   | 1   | 22   | 22 กันยายน ค.ศ. 2005 (2005-09-22)  | 10 พฤษภาคม ค.ศ. 2006 (2006-05-10) |
|   | 2   | 23   | 20 กันยายน ค.ศ. 2006 (2006-09-20)  | 16 พฤษภาคม ค.ศ. 2007 (2007-05-16) |
|   | 3   | 20   | 26 กันยายน ค.ศ. 2007 (2007-09-26)  | 21 พฤษภาคม ค.ศ. 2008 (2008-05-21) |
|   | 4   | 26   | 24 กันยายน ค.ศ. 2008 (2008-09-24)  | 20 พฤษภาคม ค.ศ. 2009 (2009-05-20) |
|   | 5   | 23   | 23 กันยายน ค.ศ. 2009 (2009-09-23)  | 26 พฤษภาคม ค.ศ. 2010 (2010-05-26) |
|   | 6   | 24   | 22 กันยายน ค.ศ. 2010 (2010-09-22)  | 18 พฤษภาคม ค.ศ. 2011 (2011-05-18) |
|   | 7   | 24   | 21 กันยายน ค.ศ. 2011 (2011-09-21)  | 16 พฤษภาคม ค.ศ. 2012 (2012-05-16) |
|   | 8   | 24   | 26 กันยายน ค.ศ. 2012 (2012-09-26)  | 22 พฤษภาคม ค.ศ. 2013 (2013-05-22) |
|   | 9   | 24   | 25 กันยายน ค.ศ. 2013 (2013-09-25)  | 14 พฤษภาคม ค.ศ. 2014 (2014-05-14) |
|   | 10   | 23   | 1 ตุลาคม ค.ศ. 2014 (2014-10-01)  | 6 พฤษภาคม ค.ศ. 2015 (2015-05-06) |
สวาต 3: โคลสควอเตอส์แบตเทิล

วิดีโอเกมยิงเชิงยุทธวิธี ค.ศ. 1999
| สวาต 3: โคลสควอเตอส์แบตเทิล |
| --- | --- |

ผู้พัฒนา: เซียร์รานอร์ทเวสต์
ผู้จัดจำหน่าย: เซียร์ราสตูดิโอส์
กำกับ: แทมมี ดาร์แกน
อำนวยการผลิต: ร็อด เฟิง
ออกแบบ: แทมมี ดาร์แกน
โปรแกรมเมอร์: จิม เนเพียร์
ศิลปิน: ไซรัส แคงกา
เขียนบท: แทมมี ดาร์แกน
แต่งเพลง: แกรี สปินแรด
ชุด: โพลิซเควสต์
เครื่องเล่น: ไมโครซอฟท์ วินโดวส์
วางจำหน่าย: อเมริกาเหนือ: 30 พฤศจิกายน ค.ศ. 1999 ยุโรป: ค.ศ. 1999
แนว: วิดีโอเกมยิงเชิงยุทธวิธี
รูปแบบ: ผู้เล่นเดี่ยว, หลายผู้เล่น
สวาต 3: โคลสควอเตอส์แบตเทิล (อังกฤษ: SWAT 3: Close Quarters Battle) เป็นวิดีโอเกมยิงเชิงยุทธวิธีที่พัฒนาโดยเซียร์รานอร์ทเวสต์ และเผยแพร่โดยบริษัทเซียร์ราเอนเตอร์เทนเมนต์ สำหรับพีซีที่ใช้ไมโครซอฟท์ วินโดวส์ เกมนี้เป็นภาคที่เจ็ดของซีรีส์โพลิซเควสต์ และเป็นเกมแรกในซีรีส์ที่เล่นจากมุมมองบุคคลที่หนึ่ง โดยไม่เหมือนกับวิดีโอเกมยิงมุมมองบุคคลที่หนึ่งอื่น ๆ สวาต 3 ให้ความสำคัญกับวิธีการและยุทธวิธีของตำรวจที่สมจริง รวมถึงการกวาดล้างห้องที่เหมาะสม, การใช้อาวุธที่มีอันตรายน้อย, การปฏิบัติตามคำสั่งและการจับกุมศัตรูแทนที่จะยิงทันทีที่เห็น ตลอดจนการแยกความแตกต่างระหว่างการใช้กำลังถึงตายโดยได้รับอนุญาตและโดยไม่ได้รับอนุญาต
สวาต 3 มีฉากในลอสแอนเจลิส ค.ศ. 2005 โดยผู้เล่นจะสวมบทบาทเป็นเจ้าหน้าที่สวาตของกรมตำรวจลอสแอนเจลิส ซึ่งเป็นผู้นำหน่วยห้านายของเพื่อนร่วมทีมที่ควบคุมด้วยคอมพิวเตอร์ ทางลอสแอนเจลิสมีกำหนดเป็นเจ้าภาพหลัก ในการลงนามในสนธิสัญญาการลดอาวุธนิวเคลียร์ที่ดำเนินการโดยองค์การสหประชาชาติ ซึ่งเข้าร่วมโดยมหาอำนาจจำนวนหนึ่ง หน่วยสวาตของกรมตำรวจลอสแอนเจลิสได้รับมอบหมายให้ปกป้องงานสนธิสัญญาและบุคคลสำคัญที่เข้าร่วมจากกลุ่มอาชญากรและผู้ก่อการร้ายที่มีอารมณ์ดุเดือดจำนวนมาก ที่พยายามจะล่วงละเมิดหรือขัดขวางการลงนามในสนธิสัญญาเพื่อประโยชน์ของตนเอง
สวาต 3 ได้รับการตอบรับด้วยเสียงวิจารณ์เชิงบวก โดยได้รับการยกย่องในด้านกราฟิกและความซับซ้อนของปัญญาประดิษฐ์ ส่วนสวาต 4 ซึ่งเป็นภาคต่อได้รับการเปิดตัวในดือนเมษายน ค.ศ. 2005 โดยได้รับการพัฒนาและเผยแพร่โดยบริษัทอิแรชันแนลเกมส์ และเซียร์ราที่เป็นเจ้าของโดยบริษัทวีว็องดียูนิเวอร์แซล
การพัฒนา

ผู้อำนวยการผลิตของเกมนี้คือร็อด เฟิง และผู้ออกแบบคือแทมมี ดาร์แกน โดยทั้งคู่เป็นส่วนหนึ่งของทีมที่พัฒนาโพลิซเควสต์: สวาต ซึ่งการพัฒนาเบื้องต้นของสวาต 3 เริ่มขึ้นในเดือนพฤษภาคม ค.ศ. 1997 และใช้เวลากว่า 18 เดือนจึงจะเสร็จสมบูรณ์ โดยมีนักพัฒนา 20 คนทำงานในเกมนี้
แหล่งข้อมูลอื่น

Official website via Internet Archive
สวาต 3: โคลสควอเตอส์แบตเทิล ที่ MobyGames
เจ้าหน้าที่หน่วยสวาตที่ควบคุมด้วยคอมพิวเตอร์พยายามเกลี้ยกล่อมผู้ต้องสงสัยที่ตกตะลึงให้ยอมจำนน
จอแสดงภาพการตระเตรียมก่อนภารกิจ ซึ่งการตระเตรียมอาวุธและกระสุนของเจ้าหน้าที่แต่ละนายในหน่วยนั้นสามารถปรับแต่งให้เหมาะกับสถานการณ์ที่แตกต่างกัน
ผู้ต้องสงสัยติดอาวุธพร้อมตัวประกัน ซึ่งปัญญาประดิษฐ์ของผู้ต้องสงสัยมักจะเอาผู้บริสุทธิ์ไว้ระหว่างพวกเขากับเจ้าหน้าที่หน่วยสวาต เพื่อเป็นโล่มนุษย์
ดนตรีอิเล็กทรอนิกส์บอดี

| ดนตรีอิเล็กทรอนิกส์บอดี |
| --- | --- |
แหล่งกำเนิดทางรูปแบบ: ดนตรีอินดัสเทรียล ซินธ์พังก์ โพสต์-พังก์ ซินธ์ป็อป ดนตรีอิเล็กทรอนิกส์แดนซ์
แหล่งกำเนิดทางวัฒนธรรม: ต้นคริสต์ทศวรรษที่ 1980 สหราชอาณาจักร, สหรัฐอเมริกา,  แคนาดา
เครื่องบรรเลงสามัญ: เครื่องสังเคราะห์เสียง - ดรัมแมชชีน - ซีเควนเซอร์ - แซมเพลอร์
รูปแบบอนุพันธุ์: นิวบิต - กัวแทรนซ์ - ดาร์กอิเล็กโทร - อิเล็กโทรอินดัสเทรียล
ดนตรีอิเล็กทรอนิกส์บอดี (อังกฤษ: Electronic body music) เรียกย่อ ๆ ว่า   EBM หรือ อินดัสเทรียลแดนซ์ (อังกฤษ: Industrial dance) เป็นแนวเพลงที่รวมองค์ประกอบของดนตรีอินดัสเทรียล
สตาร์ วอร์ส: ปัจฉิมบทแห่งเจได

| สตาร์ วอร์ส: ปัจฉิมบทแห่งเจได |
| --- | --- |
ใบปิดภาพยนตร์
กำกับ: ไรอัน จอห์นสัน
เขียนบท: ไรอัน จอห์นสัน
สร้างจาก: ตัวละคร โดย จอร์จ ลูคัส
อำนวยการสร้าง:   แคทเธอลีน เคเนดี  แรม เบิร์กแมน 
นักแสดงนำ:   มาร์ก แฮมิลล์  แคร์รี ฟิชเชอร์  อดัม ไดรฟ์เวอร์  เดซี ริดลีย์  จอห์น โบเยกา  โอสการ์ อิซาอัก  ลูพีตา ญองอ  ดอมห์แนล กลีสัน  แอนโธนี แดเนียลส์  เกวนโดลีน คริสตี้  แอนดี เซอร์คิส  เบนีเซียว เดล โตโร  ลอร่า เดิร์น  เคลลี่ แมรี่ แทรน 
กำกับภาพ: สตีฟ เยดลิน
ตัดต่อ: บ็อบ ดัคเซ่
ดนตรีประกอบ: จอห์น วิลเลียมส์
บริษัทผู้สร้าง: ลูคัสฟิล์ม 
ผู้จัดจำหน่าย: วอลท์ดิสนีย์สตูดิโอโมชั่นพิคเจอร์ส
วันฉาย:     9 ธันวาคม ค.ศ. 2017 (2017-12-09)  (ลอสแอนเจลิส)   15 ธันวาคม ค.ศ. 2017 (2017-12-15)  (สหรัฐอเมริกา)   14 ธันวาคม ค.ศ. 2017 (2017-12-14)  (ไทย) 
ความยาว: 152 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 200–317 ล้านดอลลาร์สหรัฐ
ทำเงิน: 1,333 ล้านดอลลาร์สหรัฐ
ก่อนหน้านี้: เอพพิโซด 7: อุบัติการณ์แห่งพลัง
ต่อจากนี้: เอพพิโซด 9:กำเนิดใหม่สกายวอล์คเกอร์​
สตาร์ วอร์ส: ปัจฉิมบทแห่งเจได (อังกฤษ: Star Wars: The Last Jedi) หรือ สตาร์ วอร์ส เอพพิโซด 8: ปัจฉิมบทแห่งเจได (Star Wars: Episode VIII – The Last Jedi) เป็นภาพยนตร์มหากาพย์เทพนิยายอวกาศ เขียนบทและกำกับโดยไรอัน จอห์นสัน เป็นภาพยนตร์ลำดับที่ 2 ในไตรภาคต่อของภาพยนตร์ชุด สตาร์ วอร์ส ต่อจากภาพยนตร์เรื่อง สตาร์ วอร์ส: อุบัติการณ์แห่งพลัง (พ.ศ. 2558) ผลิตโดยบริษัทลูคัสฟิล์ม จัดจำหน่ายโดยวอลท์ดิสนีย์สตูดิโอโมชั่นพิคเจอร์ส นำแสดงโดย มาร์ก แฮมิลล์, แคร์รี ฟิชเชอร์, อดัม ไดรฟ์เวอร์, เดซี ริดลีย์, จอห์น โบเยกา, ออสการ์ ไอแซ็ค, ลูพีตา ญองอ, ดอมห์แนล กลีสัน, แอนโธนี แดเนียลส์, เกวนโดลีน คริสตี้, แอนดี เซอร์คิส, เบนีเซียว เดล โตโร, ลอร่า เดิร์น และเคลลี่ แมรี่ แทรน และเป็นผลงานการแสดงครั้งสุดท้ายของแคร์รี่ ฟิชเชอร์ ก่อนจะเสียชีวิตเมื่อธันวาคม พ.ศ. 2559 โดยภาพยนตร์ได้ลงคำอุทิศให้ เนื้อเรื่องเล่าเรื่องของเรย์ที่ไปฝึกวิชาเจไดกับลุค สกายวอล์คเกอร์ เพื่อช่วยเหลือฝ่ายต่อต้านที่ยังต่อสู้กับไคโล เร็น และปฐมภาคี
ภาพยนตร์เรื่องนี้ได้รับการประกาศการผลิตตั้งแต่ตอนที่บริษัทดิสนีย์เข้าซื้อบริษัทลูคัสฟิล์มเมื่อ พ.ศ. 2555 อำนวยการสร้างโดยแคธลีน เคนเนดี ซึ่งเป็นประธานบริษัทลูคัสฟิล์ม และ แรม เบิร์กแมน ร่วมกับเจ เจ แอบรัมส์ ผู้กำกับภาพยนตร์ อุบัติการณ์แห่งพลัง ในตำแหน่งผู้อำนวยการสร้างฝ่ายบริหาร นักประพันธ์เพลงจอห์น วิลเลียมส์ กลับมาทำหน้าที่ประพันธ์ดนตรีประกอบภาพยนตร์อีกครั้ง หลังจากเคยทำเพลงประกอบให้ภาพยนตร์ชุด สตาร์ วอร์ส ภาคหลักมาแล้วทั้ง 7 ภาค การถ่ายทำเริ่มต้นตั้งแต่เดือนกันยายน พ.ศ. 2558 ซึ่งเป็นช่วงการเตรียมการถ่ายทำ โดยเป็นการถ่ายทำฉากที่ต้องถ่ายที่เกาะสเกลลิกไมเคิล ประเทศไอร์แลนด์ ส่วนการถ่ายทำหลักเริ่มเมื่อเดือนกุมภาพันธ์ พ.ศ. 2559 ที่ไพน์วูดสตูดิโอ ประเทศอังกฤษ และสิ้นสุดลงเมื่อเดือนกรกฎาคม พ.ศ. 2559 ส่วนขั้นตอนหลังการถ่ายทำเสร็จสิ้นลงเมื่อเดือนกันยายน พ.ศ. 2560
ปัจฉิมบทแห่งเจได ออกฉายรอบปฐมทัศน์โลกที่ลอสแอนเจลิสเมื่อ 9 ธันวาคม พ.ศ. 2560 และออกฉายทั่วประเทศสหรัฐอเมริกาเมื่อ 15 ธันวาคม พ.ศ. 2560 ทำรายได้กว่า 1,300 ล้านดอลลาร์สหรัฐทั่วโลก และได้รับเสียงวิจารณ์ในเชิงบวกเป็นส่วนใหญ่ นักวิจารณ์ชื่นชมเนื้อเรื่อง นักแสดง ฉากแอกชัน เทคนิคภาพพิเศษ ดนตรีประกอบ และน้ำหนักทางอารมณ์ของภาพยนตร์ บ้างก็ถือว่าเป็นภาพยนตร์ สตาร์ วอร์ส ภาคที่ดีที่สุด นับตั้งแต่ จักรวรรดิเอมไพร์โต้กลับ
ภาคต่อคือ สตาร์ วอร์ส: กำเนิดใหม่สกายวอล์คเกอร์ ออกฉายในสหรัฐเมื่อวันที่ 20 ธันวาคม พ.ศ. 2562
นักแสดง

มาร์ก แฮมิลล์ เป็น ลุค สกายวอล์คเกอร์ ปรมาจารย์เจไดผู้ทรงพลัง ซึ่งได้ปลีกตัวเองมาหลบซ่อนตัวอยู่บนดาวเคราะห์อัคโต เป็นบุตรของอนาคิน สกายวอล์คเกอร์ และแพดเม่ อมิดาลา เป็นอาจารย์ของเรย์
แคร์รี ฟิชเชอร์ เป็น พลเอกเลอา ออร์กานา ผู้นำฝ่ายต่อต้าน ภาพยนตร์เรื่องนี้เป็นภาพยนตร์เรื่องสุดท้ายที่เธอได้ร่วมแสดง ก่อนที่จะเสียชีวิตเมื่อวันที่ 27 ธันวาคม ค.ศ. 2016 โดยการถ่ายทำในส่วนของเธอได้เสร็จสิ้นลงก่อนที่เธอจะเสียชีวิต
อดัม ไดรเวอร์ เป็น ไคโล เร็น ผู้บังคับการกองทัพปฐมภาคี และสมาชิกกลุ่มอัศวินแห่งเร็น
เดซี ริดลีย์ เป็น เรย์ คนเก็บของเก่าบนดาวแจคคู ที่ได้ฝึกเจไดรวมทั้งเป็นศิษย์คนสุดท้ายของลุค
จอห์น โบเยกา เป็น ฟินน์ อดีตสตอร์มทรูปเปอร์แห่งกองทัพปฐมภาคี ที่แปรพักตร์ไปเข้ากับฝ่ายต่อต้าน มีความชำนาญทางด้านการใช้อาวุธระยะประชิด
ออสการ์ ไอแซ็ค เป็น โพ ดาเมรอน นักบินรบชั้นสุดยอดของฝ่ายต่อต้าน
เคลลี่ แมรี แทรน เป็น โรส ทิโค่ คนงานฝ่ายซ่อมเครื่องของฝ่ายต่อต้าน
ลูพีตา ญองอ เป็น มาส คานาต้า
แอนดี เซอร์คิส เป็น ผู้นำสูงสุดสโน๊ค ประมุขแห่งกองทัพปฐมภาคี และอาจารย์ของไคโล ภายหลังโดนฆ่าตาย
ดอมห์แนล กลีสัน เป็น นายพลฮักซ์ ผู้ควบคุมฐานปฏิบัติการสตาร์คิลเลอร์ของกองทัพปฐมภาคี
เกวนโดลีน คริสตี้ เป็น กัปตันฟาสมา สมาชิกระดับสูงของกองทัพปฐมภาคี
แอนโธนี แดเนียลส์ เป็น ซีทรีพีโอ
ปีเตอร์ เมย์ฮิว เป็น ชิวแบคคา
จิมมี่ วี เป็น อาร์ทูดีทู
แฟรงค์ ออซ เป็น โยดา อดีตปรมาจารย์เจไดผู้ล่วงลับ ผู้เคยเป็นอาจารย์ของลุค ปรากฏตัวในรูปวิญญาณแห่งพลัง
บิลลี่ แคทเธอรีน ลอร์ด เป็น ร้อยโทเคเดล คนควบคุมยานฝึกหัด
การผลิต > การถ่ายทำ

มีการออกกองรองเพื่อถ่ายทำตั้งแต่ช่วงการเตรียมการถ่ายทำ เพื่อไปถ่ายทำฉากที่ต้องถ่ายบนเกาะสเกลลิกไมเคิล ประเทศไอร์แลนด์ ตั้งแต่ 14 กันยายน พ.ศ. 2558 เนื่องจากหากพ้นช่วงเวลาดังกล่าวการถ่ายทำบนเกาะจะยากลำบาก การถ่ายทำในช่วงนี้มีกำหนดถ่าย 4 วัน แต่ถ่ายได้เพียง 1 วัน ก็ต้องยุติการถ่ายทำ เนื่องจากสภาพอากาศและสภาพแวดล้อมไม่อำนวย พฤศจิกายน พ.ศ. 2557 ไอวาน ดันลีวีย์ ประธานบริหารของไพน์วู้ดสตูดิโอให้ข่าวยืนยันว่าภาพยนตร์เรื่องนี้จะถ่ายทำที่สตูดิโอดังกล่าว และมีการถ่ายทำบางส่วนที่เม็กซิโก กันยายน พ.ศ. 2558 เดลโทโรเปิดเผยว่าการถ่ายทำหลักจะเริ่มต้นขึ้นในเดือนมีนาคม พ.ศ. 2559 แต่เคนเนดีให้ข่าวว่าการถ่ายทำจะเริ่มต้นขึ้นในเดือนมกราคม พ.ศ. 2559 ทีมงานเริ่มเตรียมการสร้างที่เวที 007 ในไพน์วู้ดสตูดิโอตั้งแต่ 15 พฤศจิกายน พ.ศ. 2558 โดยมีริค ไฮน์ริค เป็นผู้ออกแบบงานสร้าง
มกราคม พ.ศ. 2559 มีการเขียนบทภาพยนตร์ใหม่ จึงต้องเลื่อนกำหนดการถ่ายทำออกไปเป็นกุมภาพันธ์ พ.ศ. 2559 นอกจากนี้ยังมีความเสี่ยงที่จะถูกเลื่อนออกไปอีกจากการประท้วงระหว่าง สหพันธ์ผู้ผลิตรายการโทรทัศน์และภาพยนตร์ (PACT) กับสหภาพแรงงานการกระจายเสียง การบันเทิง การภาพยนตร์ และการละคร (BECTU) 10 กุมภาพันธ์ พ.ศ. 2559 ซีอีโอของดิสนีย์ บ็อบ ไอเกอร์ ออกข่าวยืนยันว่าการถ่ายทำได้เริ่มขึ้นแล้วภายใต้ชื่อรหัสการถ่ายทำ หมีอวกาศ (Space Bear) การถ่ายทำเพิ่มเติมมีขึ้นที่เมืองดูบรอฟนิกในช่วงวันที่ 9-16 มีนาคม พ.ศ. 2559 และที่ประเทศไอร์แลนด์ในเดือนพฤษภาคม สถานที่ถ่ายทำเพิ่มเติมได้แก่แหลมมาลินในเทศมณฑลโดเนกัล และเนินเขาบนแหลมอีกแห่งหนึ่งใน Ceann Sibeal เทศมณฑลเคอร์รี่ ฉากรบบนดาวเคราะห์เครตถ่ายทำที่ทะเลเกลือซาลาร์ เดอ อูยูนี ประเทศโบลิเวีย
การถ่ายทำหลักเสร็จสิ้นลงเมื่อ 22 กรกฎาคม พ.ศ. 2559 แม้ญองอจะยังไม่ได้ถ่ายทำฉากของเธอเลยจนถึงกันยายน พ.ศ. 2559 ก็ตาม กุมภาพันธ์ พ.ศ. 2560 มีการประกาศว่าบางฉากในเรื่องได้รับการถ่ายทำด้วยกล้องไอแม็กซ์ ผู้ออกแบบงานสร้างริค ไฮน์ริคให้สัมภาษณ์ว่าบทดั้งเดิมจำเป็นจะต้องใช้ฉากในการถ่ายทำถึง 160 ฉาก ซึ่งมากกว่าที่เขาคาดไว้ถึงสองเท่า แต่ผู้กำกับจอห์นสันได้ตัดเล็มลงจนเหลือ 125 ฉาก ซึ่งใช้เวทีฉากจำนวน 14 เวทีที่ไพน์วู้ดสตูดิโอในการสร้าง
นีล สแกนแลน รับหน้าที่ผู้ออกแบบสัตว์ประหลาดในเรื่อง ให้สัมภาษณ์ว่า "ภาพยนตร์เรื่องนี้มีการใช้เทคนิคพิเศษที่ทำจากวัสดุจริง มากกว่าภาพยนตร์ สตาร์ วอร์ส ทุก ๆ ภาคที่ผ่านมา" โดยมีการสร้างสัตว์ประหลาดจากเทคนิคพิเศษวัสดุจริงรวมแล้ว 180-200 ตัว ซึ่งส่วนหนึ่งอยู่ในฉากที่ถูกตัดออก ฉากการปรากฏตัวของโยดาในรูปของวิญญาณพลังถูกสร้างขึ้นด้วยเทคนิคการเชิดหุ่น ซึ่งเป็นเทคนิคเดียวกับที่เคยใช้สร้างตัวละครนี้ใน จักรวรรดิเอมไพร์โต้กลับ และ การกลับมาของเจได โดยมีแฟรงค์ ออซซึ่งเคยเชิดหุ่นโยดาในภาคก่อน กลับมาทำหน้าที่นี้อีกครั้ง
รางวัล

เอมไพร์อะวอดส์ - Best Film (Star Wars: The Last Jedi), Best Director (Rian Johnson), Best Actress (Daisy Ridley), Best Visual Effects (Star Wars: The Last Jedi), Best Costume Design (Michael Kaplan)
รางวัลแซทเทิร์น - Best Actor (Mark Hamill), Best Screenplay (Rian Johnson), Best Editing (Bob Ducsay)
ทีนชอยส์อะวอดส์ - Choice Fantasy Actress (Carrie Fisher)
แหล่งข้อมูลอื่น

Star Wars: The Last Jedi at StarWars.com
Star Wars: The Last Jedi at Lucasfilm.com
สตาร์ วอร์ส: ปัจฉิมบทแห่งเจได ที่อินเทอร์เน็ตมูวีเดตาเบส
สตาร์ วอร์ส: ปัจฉิมบทแห่งเจได ที่ออลมูวี
Star Wars: The Last Jedi ใน วูกีพีเดีย วิกิของ สตาร์ วอร์ส
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  เช็กเกีย 
เกาะสเกลลิกไมเคิล ประเทศไอร์แลนด์ เป็นฉากเกาะวิหารเจได ดาวเคราะห์อัคโต
ทะเลเกลือซาลาร์ เดอ อูยูนี ประเทศโบลิเวีย เป็นฉากดาวเคราะห์เครต
ถนนในเมืองดูบรอฟนิก ประเทศโครเอเชีย เป็นฉากในเมืองแคนโต้ ไบท์
ฮันส์-อูเว เบาเออร์

ฮันส์-อูเว เบาเออร์
ข้อมูลอย่างเป็นทางการ
:
ฮันส์-อูเว เบาเออร์ (เกิด 26 สิงหาคม ค.ศ. 1955) เป็นนักแสดงชายชาวเยอรมัน และแสดงละครมากถึง 90 เรื่อง ตั้งแต่ปี ค.ศ. 1979
ผลงานที่ได้รับการคัดเลือก

| ปี | เรื่อง | รับบทเป็น | หมายเหตุ |
| --- | --- | --- | --- |
| 2010 | Three |  |  |
| 2006 | วิกฤติรักแดนเบอร์ลิน |  |  |
| 2003 | กูดบาย เลนิน! |  |  |
| 2001 | As Far as My Feet Will Carry Me |  |  |
| 1985 | The Woman and the Stranger |  |  |
| 1984 | Where Others Keep Silent |  |  |
| 1983 | The Turning Point |  |  |
แหล่งข้อมูลอื่น

ฮันส์-อูเว เบาเออร์ ที่อินเทอร์เน็ตมูวีเดตาเบส
สปาย (ภาพยนตร์)

| สปาย |
| --- | --- |
โปสเตอร์ในภาษาไทย
กำกับ: พอล พีก
เขียนบท: พอล พีก
อำนวยการสร้าง: พอล พีก   เจสซี เดอร์สัน   ปีเตอร์ เชอร์นิ   เจนโน ท๊อปปิ้ง
นักแสดงนำ: เมลิสซ่า แม็คคาร์ธี่   เจสัน สเตธัม   โรส เบิร์น   มิแรนดา ฮาร์ท   บ๊อบบี้ คานิวัล   แอลลิสัน แจนนีย์   จู๊ด ลอว์
กำกับภาพ: โรเบิร์ต โยเมิน
ตัดต่อ: ดีน ซิมเมอร์แมนน์   ดอน ซิมเมอร์แมนน์
ดนตรีประกอบ: ธีโอดอร์ ชาปิโร
ผู้จัดจำหน่าย: ทเวนตีธ์เซนจูรีฟอกซ์
วันฉาย: 22 พฤษภาคม ค.ศ. 2015 (สหรัฐอเมริกา)   4 มิถุนายน ค.ศ. 2015 (ไทย)
ความยาว: 120 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 65 ล้านดอลลาร์สหรัฐ
ทำเงิน: 235.7 ล้านดอลลาร์สหรัฐ
สปาย (อังกฤษ: Spy) เป็นภาพยนตร์อเมริกันแนวตลกในปี ค.ศ. 2015 กำกับและเขียนบทโดย พอล พีก นำแสดงโดย เมลิสซ่า แม็คคาร์ธี่, เจสัน สเตธัม, โรส เบิร์น, มิแรนดา ฮาร์ต, บ็อบบี คานิวัล, แอลลิสัน แจนนีย์ และจู๊ด ลอว์ ออกฉายเมื่อวันที่ 4 มิถุนายน ค.ศ. 2015 และเป็นภาพยนตร์ที่ได้รับเสียงวิจารณ์ในทางที่ดี ทำรายได้กว่า 235 ล้านดอลลาร์สหรัฐ
เนื้อเรื่อง

ซูซาน คูเปอร์ (เมลิสซ่า แม็คคาร์ธี่) เป็นนักวิเคราะห์ซีไอเอ ผู้ถ่อมเนื้อถ่อมตนและได้แต่นั่งอยู่กับโต๊ะ เธอเป็นวีรสตรีที่ไม่มีใครกล่าวขวัญถึงเบื้องหลังภารกิจสุดอันตรายขององค์กรสายลับแห่งนี้ เพื่อนร่วมงานของเบรดเลย์ ไฟน์ (จู๊ด ลอว์) ได้รับภารกิจจากสำนักงานของซีไอเอในกรุงวอชิงตัน ดี.ซี. ให้ฆ่าทีโคเมอร์ โบยานอฟ (รอม ราวี) แต่จะต้องหากระเป๋าเดินทางที่มีระเบิดนิวเคลียร์ก่อน ซึ่งทีโคเมอร์เป็นคนเดียวที่รู้ว่ามันอยู่ที่ไหน ในขณะเดียวกันลูกสาวของทีโคเมอร์ที่ชื่อ เรย์นา โบยานอฟ (โรส เบิร์น) ได้รู้ตำแหน่งของระเบิดจึงให้ไฟน์เข้าไปในบ้านของเธอเพื่อบอกว่าระเบิดนิวเคลียร์อยู่ที่ไหน แต่เธอยิงปืนใส่ไฟน์แทน ในขณะนั้นซูซานเห็นเหตุการณ์ทั้งหมดผ่านทางอุปกรณ์พิเศษที่ไฟน์ใส่อยู่ในดวงตา ซึ่งเรย์นารู้จักชื่อของสายลับทั้งหมดในหน่วยงานรวมถึงไฟน์ และริค ฟอร์ด (เจสัน สเตธัม) ซูซานจึงขออาสาจะเป็นสายลับแทนไฟน์ที่เสียชีวิตไปกับเจ้านายของเธอ เอเลน คร็อกเกอร์ (แอลลิสัน แจนนีย์) ซึ่งฟอร์ดไม่เห็นด้วยที่คร็อกเกอร์เลือกซูซานมาเป็นสายลับ แต่ถึงฟอร์ดจะคัดค้านแต่คร๊อกเกอร์ก็เลือกซูซานอยู่ดี
เรย์นาดูออกว่าซูซานเป็นซีไอเอ แต่ซูซานอ้างว่าพ่อของเรย์นาจ้างให้เธอเป็นบอดี้การ์ดให้กับเธอ ในขณะที่เรย์นาพาซูซานไปบูดาเปสต์ ซูซานได้เจอเพื่อนของเธอ แนนซี่ บี (มิแรนดา ฮาร์ท) ที่ถูกส่งมาช่วยเธอ หลังจากนั้นมีการยิงเกิดขึ้นแต่ซูซานช่วยเรย์นาไว้ได้ทัน ซูซานขับรถตามคอเรน วอล์เคอร์ (โมเรน่า บาคคาริน) จนวอล์เคอร์จนมุมแต่มีมือปืนมายิงวอล์เคอร์เสียชีวิตต่อหน้าต่อตาของเธอ ต่อมาในคืนที่ซูซานและแนนซี่มาพร้อมกับเรย์นาในงานเลี้ยงเพื่อตามหา เลีย (นาร์กิส ฟัดลี) หลังจากนั้นซูซานได้เจอกับเลีย แนนซี่จึงช่วยให้เกิดความวุ่นวายที่งานเลี้ยง จนซูซานและเลียเกิดการต่อสู้กันและสิ่งที่ไม่คาดคิดก็เกิดขึ้นไฟน์ปรากฏตัวขึ้นมาพร้อมกับเรย์นาและฆ่าเลียทิ้ง เมื่อซูซานเห็นก็เสียใจมากที่ไฟน์แกล้งตายเพื่อเป็นคนรักของเรย์นา
หลังจากที่ซูซานถูกจับไฟน์ได้บอกเหตุผลที่แท้จริงที่เขาแกล้งตายเพื่อที่จะได้รับข่าวเกี่ยวกับระเบิดเพื่อสร้างความไว้วางใจต่อเรย์นาจึงยอมทำตามที่เรย์นาบอก ซูซานจึงรีบหาวิธีหนีกับอัลโด (ปีเตอร์ เซลเบลเนอร์) จนมาถึงคฤหาสน์ของเดะ ลูการ์ (บ๊อบบี้ คานิวัล) ที่ซ่อนระเบิดนิวเคลียร์ไว้และระเบิดจะถูกลักลอบนำเข้าไปในประเทศสหรัฐอเมริกา บ๊อบบี้จึงขายให้กับชาวเชเชน (ริชาร์ด เบรก) ที่สามารถขนส่งไปยังนครนิวยอร์กภายในหนึ่งสัปดาห์ และลูการ์จะฆ่าเรย์นาทันที เมื่อฟอร์ดรู้ข่าวจึงปรากฏตัวเพื่อมาช่วยแต่เขาทำแผนล่มไม่เป็นท่าแต่ซูซานช่วยเรย์นาได้ทัน
ลูการ์หนีออกมาพร้อมกับระเบิดและเพชรพลอย และขึ้นเฮลิคอปเตอร์ของเขา เมื่อซูซานและฟอร์ดเห็นจึงกระโดดขึ้นจับล้อเฮลิคอปเตอร์เพื่อตามไป ฟอร์ดทนจับล้อไม่ไหวจึงตกอยู่ในทะเลสาบ ซูซานเผชิญหน้ากับลูการ์ตัวต่อตัวและเกิดการต่อสู้กันจนระเบิดและเพชรพลอยตกลงไปในทะเลสาบ แนนซี่และอัลโดมาช่วยซูซานและยิงปืนใส่ลูการ์จนตาย ส่วนเรย์นาถูกจับกุม หลังจากนั้นอัลโดบอกกับซูซานว่าชื่อจริงของเขาคืออัลเบิร์ด เป็นสายลับหน่วย MI6 เขาชวนเธอไปทานอาหารเย็นที่ลอนดอนซึ่งซูซานตอบตกลงแต่เธอปฏิเสธคำชวนของไฟน์ เช้าวันรุ่งขึ้นซูซานกรีดร้องหลังจากตื่นขึ้นมาท่ามกลางขวดแชมเปญ และเธอได้นอนกับฟอร์ด
นักแสดง

เมลิสซ่า แม็คคาร์ธี่ รับบทเป็น ซูซาน คูเปอร์
เจสัน สเตธัม รับบทเป็น ริค ฟอร์ด
โรส เบิร์น รับบทเป็น เรย์นา โบยานอฟ
จู๊ด ลอว์ รับบทเป็น เบรดเลย์ ไฟน์
มิแรนดา ฮาร์ท รับบทเป็น แนนซี่ บี / แอมเบอร์ วาเลนไทน์
บ๊อบบี้ คานิวัล รับบทเป็น เซอร์จิโอ เดะ ลูการ์
แอลลิสัน แจนนีย์ รับบทเป็น เอเลน คร็อกเกอร์
ปีเตอร์ เซลเบลเนอร์ รับบทเป็น อัลโด / อัลเบิร์ต
ริชาร์ด เบรก รับบทเป็น ซัลซา ดูคาเยฟ
โมเรน่า บาคคาริน รับบทเป็น คอเรน วอล์เคอร์
นาร์กิส ฟัดลี รับบทเป็น เลีย
เคอร์ติส เจมส์ แจ๊คสัน รับบทเป็น ตัวเขาเอง
ซัค วูดส์ รับบทเป็น ผู้ชายเน็คไทสีม่วง
รอม ราวี รับบทเป็น ทีโคเมอร์ โบยานอฟ
เจสสิก้า แชฟฟิน รับบทเป็น ชารอน
โว ยุนลี รับบทเป็น ทิโมธี เครส
คาร์ลอ ปอน รับบทเป็น แมทธิว ไรท์
ไมเคิล แมคโดนัลด์ รับบทเป็น แพทริค
เจมี่ ดีนโบ รับบทเป็น พนักงานต้อนรับคาสิโน
เบน ฟอลคอนนี่ รับบทเป็น นักท่องเที่ยวชาวอเมริกัน
เคธี่ นีโพล รับบทเป็น แคเธอรีน
สตีฟ แบนเนอร์ รับบทเป็น อลัน / พนักงานบาร์เทนเดอร์
มิทช์ เซิฟเมอร์ รับบทเป็น เฟรดริก / โคลิน
อังเดร แดเนียลโค รับบทเป็น ตัวเขาเอง
พอล พีก รับบทเป็น ผู้ชายที่เมาในปารีส
การผลิต > การพัฒนา

เมื่อวันที่ 18 มิถุนายน 2013 พอล พีก ได้ประกาศว่ากำลังสร้างภาพยนตร์เรื่องนี้ซึ่งซูซาน คูเปอร์ จะเป็นสายลับตลกหญิงของศตวรรษที่ 20  และพอล พีก เป็นคนกำกับและเขียนบทด้วยตนเองอีกด้วย ปีเตอร์ เชอร์นิ และเจนโน ท๊อปปิ้ง ได้ผลิตภาพยนตร์เรื่องนี้ภายใต้แบนเนอร์เชอร์นินบันเทิง ภาพยนตร์เรื่องนี้ออกฉายรอบปฐมทัศน์ เมื่อวันที่ 15 มีนาคม 2015 ที่เทศกาลภาพยนตร์ฟิล์มเฟสติวัล และออกวางจำหน่ายวันที่ 22 พฤษภาคม 2015  โดยก่อนหน้านี้ชื่อเดิมของภาพยนตร์เรื่องนี้ คือ Susancooper แต่เมื่อวันที่ 28 มีนาคม 2014 ได้เปลี่ยนชื่อมาเป็น Spy แทน